रेल मंत्री सुरेश प्रभु ने गुरुवार को जैसे ही बजट भाषण शुरू किया तो पूरा सदन ठहाकों से गूंज उठा. उन्होंने शुरुआत ही ऐसी की. ये बिल्कुल उसी अंदाज में था, जैसे पहली गेंद पर ही बल्लेबाज छक्का जड़ दे. रेल मंत्री ने अपने बजट भाषण की शुरुआत कुछ इस अंदाज में की. ‘हे प्रभु ये कैसे होगा?’ प्रभु उनका दूसरा नाम भी है और उन्होंने तो भारतीय रेल की हालत को देखकर ये कहा था. खैर रेल बजट में विपक्ष को भले ही कुछ नजर ना आता हो, लेकिन यह बजट से ज्यादा विजन डॉक्यूमेंट था. इसमें प्रभु ने वो खाका खींचा, जिसमें वो बताना चाहते थे कि अगले पांच साल में भारतीय रेल को कहां ले जाना चाहते हैं. बाकी ‘प्रभु’ की मर्जी.